Morte misteriosa

Nara, Wilma1, a Turre Vaianìca
cale tentassione ti ch'at giutu?
De su mare in sa riva o in s'asciuttu
s'est morta o t'ana mortu, significa?

O diveltinde cun allegra crica
as abbusadu 'e drogas e allutu
su samben in dillirios iscutu
t'at a su coro un'isgàrriga sica?

Sos cumpanzos, timinde, in sa profunda
note, t’an giutu morta a sa batija
e nuda istesu t’an tra rena e unda:

a passu iscultu, parende s'orija,
fuid'an chena fagher baraunda,
in s'isperantzia 'e la fagher lija?

Su bindighi 'e Maju 1953

1Wilma: trattasi di Wilma Montesi, sventurata protagonista di un caso di cronaca dell’epoca